Jani Dode

**Jani Dode** (7 prill 1957 - 11 dhjetor 2020) ka qenë profesor universitar dhe fizikant shqiptar nga Pobicka (Leskovik). Ka mbajtur postin e rektorit, zëvendës rektorit si dhe të kryetarit të bordit të administrimit në Universitetin e Elbasanit. 

Me vendim Nr. 7 datë 27.01.2021, Nr. protokolli 307 i jepet titulli "Qytetar Nderi i Elbasanit" . 
[alt=Prof.Dr. Jani Dode|parapamje|367x367px|Prof.Dr. Jani Dode(https://sq.wikipedia.org/wiki/Skeda:Jani_Dode.png)]

## Biografia 
Jani Dode lindi më 7 prill 1957 në Pobickë ku edhe kreu arsimin fillor ndërsa arsimin e mesëm e kreu në vitin 1976 kur përfundoi mësimet në Shkollën e Mesme të Përgjithshme “Petro Nini Luarasi”, në Ersekë. Studimet për fizikë i vazhdoi në Universitetin e Tiranës ku në vitin 1981 mori titullin “Kandidat i shkencave” nga Fakulteti i Shkencave të Natyrës, Dega Fizikë. Pas diplomimit punoi si mësimdhënës në shkollën e mesme të bashkuar në fshatin Kosovë e madhe, të Rrethit të Elbasanit prej 16 shtatorit 1981 e deri më 16 gusht 1983. Më tutje, vazhdoi specializimin duke punuar edhe pranë kombinatit metalurgjik në Elbasan dhe në vitin 1992 arriti gradën “Kandidat i Shkencave". Disertacioni i tij ka një kontribut aktual në fushën e prodhimit të elektrodës-vetëpjekëse. Ndërsa në vitin 1993 mori titullin “Doktor i Shkencave” dhe një vit më vonë, në vitin 1994 mori titullin “As. Profesor”. Merr titullin “Profesor” në vitin 1999 me vendim nr. 9 nga Komisioni i Kualifikimit Shkencor në Universitetin e Tiranës. 

Gjatë jetës së tij ka kryer detyra të rëndësishme si: Rektor dhe Kryetar i Këshillit të Administrimit të Universitetit të Elbasanit. Prej datës 10 shkurt 1999 e deri më datën 10 janar 2008 ka kryer detyrën e Rektorit të Universitetit “A. Xhuvani” në Elbasan. Në periudhën janar 2008-mars 2012 kryen detyrën si Kryetar i Këshillit të Administrimit të Universitetit të Elbasanit “A.Xhuvani”, ndërsa gjatë periudhës prill 2012-maj 2016 zgjidhet si Zëvendës Rektor. Gjatë atyre viteve Universiteti i Elbasanit hapi një seri fakultetesh të reja duke i dhënë një hov qytetit e më gjerë. Detyra të tjera me rëndësi kanë qenë edhe: fizikant në laboratorin e Uzinës së materialeve karbonike në Kombinatin Metalurgjik të Elbasanit, Përgjegjës i Departamentit të Fizikes pranë Fakultetit të Shkencave të Natyrës të Universitetit “A. Xhuvani“ në Elbasan, profesor në departamentin e Fizikës në Fakultetin e Shkencave të Natyrës në Elbasan si dhe pjesë e senatit të Universitetit të Elbasanit.  Gjithashtu, ka botuar shumë artikuj shkencor me impakt konkret si brënda dhe jashtë vendit, pjesëmarrës aktiv në konferenca shkencore dhe projekte lokale&rajonale&ndërkombëtare , promotor i bashkëpunimeve ndërmjet universiteteve, kryetar i këshillit të federatës botërore të paqes dega Elbasan , pjesë e bordeve drejtuese të revistave shkencore dhe konferencave shkencore , udhëheqës shkencor dhe pjesë e komisionit të vlerësimit në mbrojtjen e titujve akademik si edhe autor i shumë librave e artikujve akademik në fushën e fizikës, shkencave materiale si dhe mjekësisë . 

Gjatë jetës së tij, Prof. Dr. Jani Dode ka qenë mësimdhënës i këtyre lëndëve studimore universitare: Shkenca dhe teknologjia e materialeve, Metodologjia e kërkimit shkencor, Termodinamika dhe fizika statistikore, Elektronika, Elektroteknika, Elementë të fizikës statistike, Teoria e përgjithëshme e relativitetit, Optikë dhe ndërtim lënde, Bazat e elektronikës, Sensorët dhe aktuorët e sistemeve të kontrollit, Shkencat e materialeve, Shkenca dhe teknologjia e materialeve 

## Publikime 
* Studimi fizik i lëndëve dhe i kompoziteve karbonike dy dhe tre komponentëshe për prodhimin laboratorik dhe industrial të masë elektrodës-vetëpjekëse, 1991
* Elemente të elektroteknikës dhe elektronikës, 1994
* Fizika mjekësore, 2005
* Elemente të termodinamikës dhe fizikës statistike, 2007
* Modelime në fizikë, 2021

## Shih edhe 
* Universiteti i Elbasanit "Aleksandër Xhuvani"

## Referime 
## Lidhje të jashtme 
* Prof.Dr. Jani Dode
Disertacion:
* Studimi fizik i lëndëve dhe i kompoziteve karbonike dy dhe tre komponentëshe për prodhimin laboratorik dhe industrial të masë elektrodës-vetëpjekëse : disert. për marrjen e gradës shkencore "Kandidat i shkencave"

Libra:
* Elemente të elektroteknikës dhe elektronikës
* Elemente të termodinamikës dhe fizikës statistike : për studentët e Matematikës dhe Fizikës
* Fizika mjekësore : për studentët e Infermierisë
* Modelime në fizikë 

Artikuj:
* "Europianizmi i kurrikulës së fizikës shkollore domosdoshmëri e kohës"
* Universiteti "A. Xhuvani" Elbasan në rrjedhën e ndryshimeve të arsimit të lartë në Shqipëri : Intervistë me Prof. Dr. Jani Dode rektor i Universitetit
* [Rektorët mbështesin reformën në arsimin e lartë : Prononcohen Marenglen Spiro, Tamara Eftimi, Jani Dode, Sejfulla Shtëpani
* Mbi disa probleme me natyrë fizike dhe filozofike gjatë trajtimit të relativitetit / Jani Dode ; Altin Gjevori ; Ali Mysliu
* Përcaktimi i mikrostrukturës së karbonit në koksin e naftës së Shqipërisë
* Ndryshime strukturore në kokset e naftës dhe në antracitet nën ndikimin e temperaturës dhe lidhja e tyre me karakteristikat elektrike
* [Aleksandër Xhuvani" drejt përmbushjes së standarteve evropiane : universiteti, prioritetet e punës dhe arritjet
* Jemi në mbështetje të MASH - it : me Prof. Dr. Jani Dode, rektor i Universitetit "Aleksandër Xhuvani" / Jani Dode
* Survey of Structural Evolution in Carbonic Materials By First Order Raman Spectrum; Comparison to X-Ray Diffractometry Data
* Structural changes of petrol’s cokes and antracides